*proiect*

**G U V E R N U L R E P U B L I C I I M O L D O V A**

H O T Ă R Î R E nr. \_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_20\_\_

**Cu privire la aprobarea proiectului de lege pentru modificarea şi completarea unor acte legislative**

**----------------------------------------------------------------------------------------------**

Guvernul **HOTĂRĂŞTE:**

 Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**Prim-ministru Pavel FILIP**

Contrasemnează:

Viceprim-ministru,

ministrul economiei și infrastructurii Octavian Calmîc

Ministrul afacerilor interne Alexandru Jizdan

Ministrul justiţiei Vladimir Cebotari

*proiect*

**Lege pentru modificarea şi completarea unor acte legislative**

 Parlamentul adoptă prezenta lege organică.

**Articolul I.** – Legea nr. 414-XVI din 22 decembrie 2006 cu privire la asigurarea obligatorie de răspundere civilă pentru pagube produse de autovehicule (Monitorul Oficial al Republicii Moldova, 2007, nr.32-35, art.112), cu modificările şi completările ulterioare, se modifică şi se completează după cum urmează:

1. **Articolul 2**:

după noţiunea *Consiliul Birourilor Sistemului Internaţional de Asigurări „Carte Verde” (în continuare – Consiliul Birourilor)*, se completează cu noţiunile *constatare amiabilă* *a accidentului de autovehicul (în continuare – constatare amiabilă)* și *comisar de accident*, cu următorul cuprins:

„*constatare amiabilă* *a accidentului de autovehicul (în continuare – constatare amiabilă)* – procedură simplificată de documentare a accidentului de autovehicul soldat doar cu daune materiale prin completarea şi semnarea, de către conducătorii de autovehicule implicaţi, a formularului – tip stabilit de autoritatea de supraveghere;

*comisar de accident* – angajat al asigurătorului autorizat să practice asigurare obligatorie de răspundere civilă auto, împuternicit de asigurator cu competența de a cerceta circumstanțele și a stabili dreptul la despăgubire pentru proprietarii/utilizatorii vehiculelor implicate în accident, în cazul accidentului de autovehicul documentat prin procedura de constatare amiabilă;”.

**2. Articolul 8** :

alineatul (5), după sintagma ,,contractului de asigurare,” se completează cu textul ,,a formularului – tip de constatare amiabilă de accident,” şi în continuare după text.

**3. Articolul 18** :

la alineatul (1) litera b), după sintagma „despre accidentul de autovehicul”, se completează cu sintagma „(cu excepţia accidentelor pasibile documentării prin procedura de constatare amiabilă)”, şi în continuare după text;

se completează cu litera b1) cu următorul cuprins :

„b1) să înştiinţeze imediat asigurătorul care a emis poliţa de asigurare RCA sau certificatul de asigurare „Carte Verde” (Biroul Naţional al Asigurătorilor de Autovehicule, în cazul autovehiculului aflat în posesiunea unei persoane asigurate în străinătate) şi să documenteze neîntîrziat, utilizînd procedura de constatare amiabilă, circumstanţele producerii accidentului de autovehicul în cazul accidentului de autovehicul soldat doar cu daune materiale, să prezinte asigurătorului în 48 de ore din momentul producerii accidentului exemplarul formularului său de constatare amiabilă completat şi semnat de ambii participanţi la accident;” ;

la alineatul (2), după cuvintele „prevederilor alin. (1) lit.b)” se completează

cu sintagma „ , b1)”.

1. După articolul 18, se completează cu art.181, cu următorul cuprins:

„**Articolul 181**. Constatarea amiabilă a accidentului de autovehicul

(1) Procedura de constatare amiabilă a accidentului de autovehicul se aplică numai în cazul în care, în accident sunt implicate două autovehicule, soldate cu daune materiale prin deteriorarea neînsemnată a acestora, şi posesorii sau utilizatorii cărora deţin la data producerii accidentului poliţa de asigurare RCA sau certificatul de asigurare „Carte Verde” (în cazul autovehiculului aflat în posesiunea unei persoane asigurate în străinătate) valabile.

(2) Procedura de constatare amiabilă nu se aplică în cazurile în care, în rezultatul accidentului au fost aduse pagube şi altor structuri (ex. instalaţii rutiere, piloni, garduri, clădiri, etc.).

(3) Procedura de constatare amiabilă constă în completarea, semnarea şi prezentarea asigurătorului, de către conducătorii de autovehicule implicaţi în accident, a formularului-tip vizînd circumstanţele producerii accidentului, datele personale de identificare ale conducătorilor şi autovehiculelor implicate, datele din poliţele de asigurare RCA sau certificatul de asigurare „Carte Verde” (în cazul autovehiculului aflat în posesiunea unei persoane asigurate în străinătate), precum şi datele despre daunele vizibile aduse autovehiculelor.

(4) Conţinutul formularului-tip de constatare amiabilă şi normele privind utilizarea formularului de constatare amiabilă de accident, se aprobă de autoritatea de supraveghere, cu avizul poliţiei.

(5) Formularul-tip de constatare amiabilă conţine două pagini autocopiative, ambele avînd aceeaşi valoare juridică şi se eliberează asiguratului de către asigurător, odată cu poliţa de asigurare RCA sau certificatul de asigurare „Carte Verde”.

(6) Formularul-tip de constatare amiabilă, completat în modul prevăzut la alin.(3) se depune la asigurător, care, în baza acestuia, va elibera certificatul cu privire la înregistrarea accidentului de autovehicul, necesar plasării în reparaţie a autovehiculului.

(7) Depunerea formularului-tip de constatare amiabilă de către oricare dintre cele două părţi implicate în accidentul de autovehicul reprezintă cerere de despăgubire şi obligă asigurătorul să efectueze constatarea pagubelor şi să stabilească vinovăţia.

(8) În cazul în care accidentul cu implicarea a două autovehicule, soldat doar cu pagube materiale, a fost documentat corect de către conducătorii de autovehicule, prin completarea formularului-tip de constatare amiabilă de accident, atunci asigurătorul nu este în drept de a solicita documentarea accidentului de către Poliţie.”

1. **Articolul 19** :

alineatul (1), se completează cu litera a1), cu următorul cuprins:

„a1) să examineze formularul-tip de constatare amiabilă, completat în modul prevăzut la art. 181 alin.(3) depus de asigurat, ca cerere de despăgubire, şi să elibereze neîntîrziat certificatul cu privire la înregistrarea accidentului de autovehicul, necesar plasării în reparaţie a autovehiculului, să asigure cercetarea de către propriul comisar de accident în comun cu comisarul de accident al celuilalt asigurător (sau al Biroului Naţional al Asigurătorilor de Autovehicule, în cazul autovehiculului aflat în posesiunea unei persoane asigurate în străinătate) a circumstanțelor și stabilirea dreptului la despăgubire pentru proprietarii/utilizatorii vehiculelor implicate în accident, să efectueze constatarea pagubelor;”;

litera b), se completează în final cu textul ”(cu excepţia accidentelor documentate cu respectarea procedurii de constatare amiabilă)”;

**6. Articolul 21**:

alin.(3), litera a), se completează în final cu textul ”(cu excepţia accidentelor documentate cu respectarea procedurii de constatare amiabilă)”.

**2. Articolul II.** - Codul contravenţional al Republicii Moldova nr.218-XVI din 24 octombrie 2008 (Monitorul Oficial al Republicii Moldova, 2009, nr.3-6, art.15), cu modificările şi completările ulterioare, se modifică şi se completează după cum urmează:

1. **Articolul 26**, se completează cu litera „f)” cu următorul cuprins:

„f) constatării amiabile a accidentului rutier.”.

1. Se completează cu articolul 311 cu următorul cuprins:

„**Articolul** **311**. Constatarea amiabilă a accidentului rutier

 (1) Constatarea amiabilă a accidentului rutier se aplică în contravenţiile prevăzute la art.242 alin.(1) în cazul în care, în accident sunt implicate două vehicule, soldate numai cu daune materiale, fără cauzare de leziuni coprorale victimei, iar posesorii și/sau utilizatorii cărora deţin la data producerii accidentului poliţa de asigurare obligatorie de răspundere civilă auto sau certificatul de asigurare „Carte Verde” (în cazul vehiculului aflat în posesiunea unei persoane asigurate în străinătate) valabile.

 (2) Procedura de constatare amiabilă nu se aplică în cazurile în care, în rezultatul accidentului au fost aduse pagube şi altor structuri (ex. instalaţii rutiere, piloni, garduri, clădiri, etc.).

 (3) Procedura de constatare amiabilă constă în completarea, semnarea şi prezentarea asigurătorului, de către conducătorii de vehicule implicaţi în accident, a formularului de constatare amiabilă de accident, conform prevederilor Legii nr.414-XVI din 22 decembrie 2006 cu privire la asigurarea obligatorie de răspundere civilă pentru pagube produse de autovehicule.

 (4) Constatarea amiabilă a accidentului rutier înlătură răspunderea contravențională.”

1. **Articolul 242**, alineatul (1) în dispoziţie se completează în final cu textul „ori cu cauzarea de vătămări corporale neînsemnate victimei”.
2. **Articolul 243**:

 în dispoziţie se completează în final cu textul „ , cu excepţia accidentului rutier documentat prin procedura de constatare amiabilă de accident, prevăzută de Legea nr.414-XVI din 22 decembrie 2006 cu privire la asigurarea obligatorie de răspundere civilă pentru pagube produse de autovehicule”.

 5. **Articolul 446:**

alineatul (1), litera c) cifrele „20–31” se substituie cu cifrele „20-311”;

alineatul (2):

litera b) se completează la final cu textul „ , cu excepția contravențiilor soluționate în modul prevăzut la art.29 și art.311;

la litera d), cuvintele „şi 228–245” se substituie cu cuvintele ”228-241 și 243-245”.

1. **Articolul III.**
2. Prezenta lege intră în vigoare în termen de 6 luni de la data publicării.
3. Guvernul, în termen de 6 luni de la data publicării prezentei legi, va aduce actele sale normative în concordanţă cu aceasta.

(3) Comisia Naţională a Pieţei Financiare, în termen de 6 luni de la data publicării prezentei legi:

a) va aproba conţinutul formularului-tip de constatare amiabilă de accident şi normele privind utilizarea formularului de constatare amiabilă de accident;

b) va asigura încheierea de către toți asigurătorii autorizați să practice asigurare obligatorie de răspundere civilă auto, a unui acord avînd ca obiect modul de stabilire a dreptului la despăgubire pentru proprietarii/utilizatorii vehiculelor implicate în accident, documentat prin aplicarea normelor privind utilizarea formularului de constatare amiabilă de accident;

c) va asigura confecționarea și distribuirea de către asigurătorii autorizați să practice asigurare obligatorie de răspundere civilă auto a numărului necesar de formulare de constatare amiabilă de accident către asigurați.

**Preşedintele Parlamentului**